Curaçaose nasionale sokkerspan

Die Curaçaose nasionale sokkerspan (Nederlands: Curaçaos voetbalelftal; Papiaments: Selekshon di Futbòl Kòrsou) is die nasionale sokkerspan wat die eilandnasie Curaçao in internasionale sokkerkompetisies verteenwoordig. Die span val onder die beheer van die Curaçao Sokkerbond (Federashon Futbòl Kòrsou), wat 'n lid van die Karibiese Sokkerunie en CONCACAF is. Curaçao het in 2011 by FIFA aangesluit en was voorheen deel van die Nederlandse Antille, wat die jaar daarvoor ontbind is.

Die span het die CFU Karibiese Beker een keer gewen (2017) en die Nederlands-Karibiese ABCS-toernooi twee keer (2021 en 2022). Die span se grootste sensasie ooit het egter op 18 November 2025 plaasgevind, toe hulle ’n 0–0-gelykopuitslag teen Jamaika in Kingston behaal het in die laaste kwalifikasiewedstryd, en sodoende vir die Wêreldbeker 2026 gekwalifiseer het. Met hierdie triomf het Curaçao die kleinste land ooit geword, beide in opsig van bevolking en oppervlakte, wat vir ’n Wêreldbekertoernooi gekwalifiseer het. Daar moet egter op gelet word dat die meerderheid van die span se spelers in Nederland gebore is.

 Verwysings 

Kategorie:Nasionale sokkerspanne